استنكر المكتب الجهوي للمنتدى المغربي لحقوق الإنسان والرقابة على الثروة وحماية المال العام فدرعة تافيلالت، الموت ديال الحقوق حسن طاهري فظروف غامضة، وطالب السلطات بفتح تحقيق باش تتعرف اسباب الوفاة. وطالب المنتدى، فبلاغ ليه حصلات عليه “كود”، الراي العام الوطني والمحلي بالكشف على الملابسات والمضايقات اللي تعرض ليها “الشهيد”، بحيث الرائج انه تعرض للضرب بسباب تدويناتو الأخيرة، لكن معلومات خرى على القضية ماواضحاش. وعبر المنتدى على إدانتو لهذ التصرفات اللي اعتبرها “منافية”، وكيتعرضو ليها “المناضلين والخقوقيين من اجل محاربة الفساد والمفسدين”. وهذ الايام الاخيرة راجت فيديوهات وصور على مواقع التواصل الاجتماعي للناشط الحقوقي الطاهيري، كيبان فيها كيتعرض للضرب وهو عامر كلو دمايات، وكيحاول يوثق هذشي اللي تعرض ليه بالتيليفون ديالو وهو كيغوت، وهذشي غير ايام قليلة على وفاتو، الشي اللي خلا علامات استفهام كبيرة حول طبيعة الوفاة ديالو. 
لافير دموت حسن طاهيري.. المنتدى المغربي لحقوق الإنسان كيطالب بفتح تحقيق: تعرض للضرب والمضايقات وخاص تتعرف ملابسات الوفاة